68 क्षेत्राधिकारों का प्रतिनिधित्व करने वाले हस्ताक्षरकर्ताओं ने इस समझौते पर हस्ताक्षर किये हैं, जिसके फलस्वरूप आधार क्षरण एवं लाभ स्थानांतरण (बीईपीएस) पैकेज के तहत कर संधि से संबंधित उपायों के संदर्भ में हस्ताक्षरकर्ता वाले क्षेत्राधिकारों की ज्यादातर द्विपक्षीय कर संधियों में संशोधन करना आवश्यक हो जाएगा। इसका उद्देश्य कृत्रिम ढंग से कर अदायगी से बचने की प्रवृत्ति पर रोक लगाना, संधि के दुरुपयोग की रोकथाम सुनिश्चित करना और विवाद निपटान की व्यवस्था को बेहतर करना है।